Tatoeba sentences — language code: kaz
«Ерема» атты қылмыскер Маңғыстау облысы тұрғындарына қарақшылық шабуыл жасағаны үшін іздеуде жүрген.
Тергеу мәліметтері бойынша, белгісіз адамдар тобы Шымкенттегі Маңғыстау облысының екі тұрғыны тұрып жатқан пәтерге шабуылдаған.
Күш көрсетіп және қарумен қорқытып, қылмыскерлер олардан 24 мың доллар және 270 мың теңге салынған сөмкені тартып алған.
Жедел іс-шаралар кезінде үш күдікті ұсталған, олардың арасында 32 жастағы әйел бар.
Қылмыскерлер солардың бағыттауымен әрекет еткен.
Тағы бір қарақшылық шабуылға қатысқан қылмыскерге іздеу жарияланып, 2 жылдан кейін ұсталды.
Әлемнің ең озық аффинаж зауыты Астанада салынды.
Шымкентте Елбасы жолдауын насихаттау жөнінде актив отырысы өтті.
Варшавада ЭКСПО-2017 жобасының тұсаукесері өтті.
Жамбыл облысы полициясы 10 жастағы баланы қағып кетіп, оқиға орнынан ізін суытқан жүргізушіні іздестіруде.
Технологиялық жарақталуы бойынша Астанадағы «Тау Кен Алтын» зауыты әлемде ең заманауи аффинаж кәсіпорны болып саналады.
Технологиялық жарақталуы бойынша әлемде осындай заманауи аффинаж зауыты тек Қазақстанда ғана болады.
Зауытта шикізатты электрлі-химиялық тәсілмен тазалау технологиясы қолданылмақ.
Тәулік бойы пайдаланылған 3 тонна су тазартылып, қайта іске жаратылып отырады.
Құйма құятын қондырғылардан бөлінетін түрлі газдар да ауаға таралмайды.
Экологиялық таза жоба ретінде бұл EXPO-2017 көрмесінің алғашқы «қарлығашы» бола алады.
Астанадағы аффинаж зауыты экономикалық, техникалық тұрғыда ғана емес, экологиялық тұрғыда ең озық зауыт деп нық сеніммен айта аламыз.
Толық технологиялық және шикізаттық қуаттылыққа жеткен кезде зауыт жылына 75 тонна алтын мен 400 тонна күміс шығара алады.
Мұндай көрсеткіш Қазақстанның аффинажға деген қажеттілігін толығымен қамтамасыз етпек.
Ит - адамның досы.
Астанадағы аффинаж зауыты алғашқы алтын құймаларды 10 қарашада шығара бастайды.
Қазіргі уақытта техникалық монтаждау жұмыстары толығымен аяқталды.
Мұнда алтынның 9999 деңгейлі сынамасын шығаруға мүмкіндік беретін алдыңғы қатарлы "IECO" италиялық қондырғылары орнатылған.
Зауыттың ашылуына 47 күн қалды, дегенмен оның құрылысы ертерек аяқталады деп күтілуде.
Бүгінгі таңда зауытқа шикізат тасымалдау жөнінде Қазақстанның тау-кен саласының өндірушілерімен 21 меморандум жасалды.
Сонымен қатар жақында Шығыс Қазақстандағы «Казцинк» компаниясымен келісімшартқа отырдық.
Зауыт құрылысы 2011 жылы қолға алынды.
Жалпы құны 5,6 млрд. теңге тұратын нысанды 2013 жылдың 16 желтоқсанында ресми түрде іске қосу жоспарлануда.
Катар Үкіметі әйгілі футболшы Зинедин Зиданның ескерткішін ел астанасындағы көшелердің бірінен алып тастауға шешім қабылдады.
Бес метрлік ескерткіш Доха жағалауында бір айға жуық уақыт бұрын ғана ашылған және бірден катарлықтардың наразылығын тудырды.
Олардың пікірінше, мүсін спорттық этикаға және ислам қағидаларына қарама-қайшы келеді.
Енді ескерткіш Заманауи өнер мұражайына көшіріледі.
Ақсу қаласында сегізінші қабаттан құлаған оқушы қыз мерт болды.
Ақсу қаласының орталық ауруханасының жансақтау бөліміне 28 қазан күні таңертең көптеген жарақаттармен оқушы қыз жеткізілді.
Медициналық көмек көрсету кезінде қыз үзіліп кетті.